**2. sz. melléklet**

*az 1125/2015. (XI.02.) sz. VPB határozat 1. sz. melléklete*

**EGYÜTTMŰKÖDÉSI MEGÁLLAPODÁS**

mely létrejött:

egyrészről a **Budapest Főváros VIII. kerület Józsefvárosi Önkormányzat** **(**cím: 1082 Budapest, Baross u.63-67. adószám: 15735715-2-42,; bankszámlaszám: 14100309-10213949-01000006 képviseli: **Dr. Kocsis Máté polgármester**, **(a továbbiakban: Önkormányzat)**,

másrészről a **Díjbeszedő Holding Zrt.** (1117 Budapest, Budafoki út 107-109., adószám: 10805246-2-44; bankszámlaszám: FHB18203332-06001843-40010025) képviseletében **Majtényi Kálmán vezérigazgató** **(a továbbiakban: DBH Zrt.)**

között ( továbbiakban együtt: Felek ), az alábbi céllal és feltételekkel:

1. **Megállapodás tárgya:**
2. A szociális igazgatásról és szociális ellátásokról szóló 1993. évi III. törvény (a továbbiakban: Szt.) 45. § (1) bekezdése alapján az Önkormányzat által nyújtott pénzbeli és természetbeni ellátások kiegészítéseként, a pénzbeli és természetbeni, valamint a személyes gondoskodást nyújtó szociális és gyermekjóléti ellátások helyi szabályairól szóló 10/2015. (III.01.) önkormányzati rendeletében szabályozott települési támogatás tárgyában, az alábbiakban meghatározott feltételekkel az Önkormányzat **települési, illetve rendkívüli települési támogatást nyújt (továbbiakban együtt: települési támogatás)**.
3. A települési támogatás nyújtásával az Önkormányzat hozzájárul a szociálisan rászoruló személyek, családok által lakott lakás vagy nem lakás céljára szolgáló helyiség fenntartásával kapcsolatos rendszeres kiadások viseléséhez, a felhalmozódó hátralék kezeléséhez.
4. Felek együttműködnek az önkormányzati határozatokban megállapított települési támogatásokösszegének célba juttatásában.
5. A települési támogatási eljárás során figyelembe nem vett tartozásra e megállapodás hatálya nem terjed ki.
6. Települési támogatás keretében nyújtható támogatás típusok:
7. az Szt. 45.§ (1) bekezdés a) pontja alapján települési lakásfenntartási támogatás a lakhatáshoz kapcsolódó rendszeres kiadások kiegyenlítésére, valamint a
8. az Szt. 45.§ (1) bekezdés d) pontja alapján települési díjhátralék csökkentési támogatás a lakhatási kiadásokhoz kapcsolódó hátralék csökkentésére, kiegyenlítésére
9. **Önkormányzat feladatai:**
10. Az I. fejezetben meghatározott települési támogatásra jogosultakról EXCEL formátumú adatállományt készít, melyet írásban és elektronikus formában minden tárgyhónap *10. napját követő 3 munkanapon belül* megküldi DBH Zrt. részére. Ezzel egyidejűleg a támogatási határozatokat is továbbítja.
11. A II/1. pontban meghatározott EXCEL táblázatban rögzített összesen támogatási összeget Önkormányzat – a támogatási feltételekben szereplő kötelezettségek (ügyféli önrész befizetése, részletfizetés megkötése, stb.) teljesülését követően - legkésőbb az EXCEL táblázat átadását követő hónap 5-ig, DBH Zrt. FHB Bank Zrt.-nél vezetett 18203332-06001843-40010025 számú bankszámlájára átutalja a támogatás típusának megnevezésével.
12. A II/1. pontban meghatározott EXCEL adatállomány az alábbi kötött adatokat foglalja magában:

* jogosult neve,
* pontos lakcíme,
* támogatás időtartamának kezdete és befejezése,
* támogatás havi összege,
* DBH Zrt. által a jogosult, vagy a számlafizető részére kiállított számla „fizető azonosítószáma” (9 számjegyű, 5-tel kezdődő)
* megjegyzés: amennyiben a jogosult és a számlafizető neve eltér, ez esetben megjegyzés kötelező.

1. Önkormányzat a támogatásra való jogosultság megszűnése, vagy a határozatban megjelölt adatokban bekövetkezett változások esetén (pld: módosul a megállapított támogatás összege, a jogosultság időtartama, vagy a támogatott lakcíme stb.), az erre vonatkozó jogerős megszüntető/módosító határozatot megküldi a DBH Zrt. részére.

**III. DBH Zrt. feladatai:**

1. DBH Zrt. az ügyfélszolgálatához forduló kerületi ügyfeleknek (vagy meghatalmazottjuknak) az I./5. b) pontja szerinti **lakhatáshoz kapcsolódó hátralék támogatása esetén** részletes igazolást ad hátralékuk, valamint tőke- és kamattartozásuk összegéről, annak keletkezési időpontjáról, valamint a hátralékos hónapok számáról.
2. DBH Zrt. az I./5. b) pontja szerinti **lakhatáshoz kapcsolódó hátralék támogatása esetén** a hátralékos adóssal szemben a már folyamatban lévő jogi eljárásokat a hátralékigazolás kiadását követően, az Önkormányzat írásbeli kérelmére szünetelteti. A szüneteltetés a támogatás megítélésére irányuló döntés meghozataláig (maximum 90 napig), illetve a részletfizetési megállapodás futamidejéig tart.
3. A II/1. pontban meghatározott EXCEL táblázatban szereplő jogosultak részére a támogatási összegek jóváírását - a II/2 pontban rögzített Önkormányzati utalást követően – a támogatottak részére végrehajtja.
4. Abban az esetben, ha a II./1. pont szerinti EXCEL adatállomány tartalma eltér a DBH Zrt. által vezetett számítógépes nyilvántartástól, úgy a támogatás összege nem használható fel. Ez esetben az eltérést DBH Zrt. egyezteti az Önkormányzattal, melynek eredményétől függően a támogatási összeget az Önkormányzat rendelkezése szerint kell kezelni.
5. DBH Zrt. az Önkormányzat külön kérésére az I./5. pontban meghatározott települési támogatások tárgyév utolsó napja szerinti állapotáról – az adatvédelmi törvény figyelembevételével – összesített adatot szolgáltat.
6. **Megállapodás egyéb feltételei:**
7. Jelen megállapodás határozatlan időre szól.
8. Jelen megállapodást Felek - pénzügyi elszámolás mellett - 3 hónapos felmondási határidő figyelembevételével, írásban mondhatják fel.
9. Jelen megállapodásban nem szabályozott kérdésekben a Ptk. és a vonatkozó hatályos jogszabályok rendelkezései az irányadók.
10. Kapcsolattartó személyek:

* Önkormányzat részéről:

**Napi munkakapcsolat**

dr. Visnyay Noémi irodavezető

Tel: (06-1) 333-5743, 333-5744

Fax: (06-1) 314-14-16

E-mail: visnyayn@jozsefvaros.hu

* DBH Zrt. részéről:

**Napi munkakapcsolat:**

Abaffy Éva csoportvezető

Tel: (06-1) 382-8741

Fax:(06-1) 382-8719

E-mail: abaffy-eva@dbrt.hu

**Szerződéses kapcsolat:**

Gráber György irodavezető

Tel: (06-1) 382-8744

E-mail: graber-gyorgy@brt.hu

Jelen 3 számozott oldalt tartalmazó megállapodást Felek, mint akaratukkal mindenben megegyezőt, jóváhagyólag írták alá. A megállapodás aláírásával egyidejűleg a korábban hatályban volt támogatásokkal összefüggő DBH Zrt.-vel kötött megállapodások (pl. a 2004. február 5-én kelt adósságkezelő támogatást magába foglaló Megállapodás) hatályukat vesztik.

Budapest, 2015.

................................................................... ................................................

**Budapest Főváros VIII. ker. Díjbeszedő Holding Zrt.**

**Józsefvárosi Önkormányzat Majtényi Kálmán**

**Dr. Kocsis Máté vezérigazgató**

**polgármester**

Fedezet: ……………… címen Budapest, 2015.

Pénzügyileg ellenjegyzem:

…………………………

Páris Gyuláné

pénzügyi ügyosztályvezető

Jogi szempontból ellenjegyzem:

Danada-Rimán Edina

jegyző

nevében és megbízásából

…………………………………

dr. Mészár Erika

aljegyző

**3. sz. melléklet**

*az 1125/2015. (XI.02.) sz. VPB határozat 2. sz. melléklete*

**EGYÜTTMŰKÖDÉSI MEGÁLLAPODÁS**

Települési támogatásra vonatkozóan

Amely létrejött

Egyrészről a **Budapest Főváros VIII. kerület Józsefvárosi Önkormányzat (**cím: 1082 Budapest, Baross u.63-67. adószám: 15735715-2-42,; bankszámlaszám: 14100309-10213949-01000006 képviseli: Dr. Kocsis Máté polgármester (a továbbiakban **Önkormányzat)**,

Másrészről a Budapesti Elektromos Művek Nyilvánosan Működő Részvénytársaság (a továbbiakban: ELMŰ Nyrt.)(székhely: 1132 Budapest, Váci út 72-74.; cégjegyzék száma: 01-10-041827, képviseli: Nagy Zoltán és Szalai Sándor) és az **ELMŰ – ÉMÁSZ Ügyfélszolgálati Kft.** (székhely: 1037 Budapest, Kunigunda útja 47/a; cégjegyzék száma: 01-09-874155, képviseli: Mészáros Péter, Kalmár Zsolt) között az alábbi céllal és feltételekkel:

A vevő folyószámláját az ELMŰ Nyrt. megbízásából az ELMŰ – ÉMÁSZ Ügyfélszolgálati Kft. vezeti, ezért az Együttműködési megállapodásban 3. félként részt vesz.

A szociális igazgatásról és szociális ellátásokról szóló 1993. évi III. törvény 45. § (1) bekezdése alapján az Önkormányzat által nyújtott pénzbeli és természetbeni ellátások kiegészítéseként, a pénzbeli és természetbeni, valamint a személyes gondoskodást nyújtó szociális és gyermekjóléti ellátások helyi szabályairól szóló 10/2015. (III.01.) önkormányzati rendeletben szabályozott települési támogatásra vonatkozó együttműködés tárgyában, az Önkormányzat az alábbiakban meghatározott feltételekkel települési, illetve rendkívüli települési támogatást nyújt **(továbbiakban együttesen: települési támogatás ).**

A települési támogatás nyújtásával az Önkormányzat hozzájárul a szociálisan rászoruló személyek, családok által lakott lakás vagy nem lakás céljára szolgáló helyiség fenntartásával kapcsolatos rendszeres kiadások viseléséhez kapcsolódó hátralék kezeléséhez.

Az ELMŰ-ÉMÁSZ Ügyfélszolgálati Kft. vállalja, hogy igazolást ad ki a hozzá forduló ügyfeleinek az adósságuk összegéről, megjelölve az adósság keletkezésének időpontját, fennállásának időtartamát (a hátralékos hónapok számát), a tőke-, a kamat- és az egyéb költségtartozást.

A települési támogatási eljárás során figyelembe nem vett tartozásra e megállapodás hatálya nem terjed ki.

Települési támogatás keretében nyújtható **támogatás típusok**:

1. 45. § (1) a) pontja valamint (2) bekezdése alapján települési lakásfenntartási támogatás a villamosenergia számlázásban keletkezett (tárgyhavi) számlák kiegyenlítésére
2. 45. § (1) d) pontja alapján – települési díjhátralék csökkentési támogatás a villamosenergia számlázásban felhalmozott hátralék kiegyenlítésére
3. 45. § (1) a) pontja alapján – települési lakásfenntartási támogatás az előre fizetős mérő feltöltésére valamint a felhalmozott hátralék csökkentésére, kiegyenlítésére

Az **Önkormányzat vállalja**, hogy a támogatást megállapító határozatában a fenti felsorolással megegyezően, egyértelműen megjelöli, hogy a jogosult részére mely támogatás típus keretében nyújt támogatást.

Az Önkormányzat jelen megállapodás értelmében a jogosultnak a támogatás típusok A) és C) pontja szerint megítélt **települési támogatás összegét**, a támogatást megállapító határozatnak megfelelően a jogosultság megállapítását követő hónaptól kezdődően minden hónap 5. napjáig az ELMŰ Nyrt. ING Banknál vezetett **13700016-02287016** számú bankszámlájára utalja.

Az Önkormányzat a támogatás típusok A) és C) pontja szerint megítélt települési támogatásról elektronikus úton adatszolgáltatást teljesít az adatszolgáltatás hónapjában folyósításra került támogatásokról a megállapodás 1. számú melléklete szerinti formátumban, a fálj megnevezésben feltüntetve a támogatás típusát.

Abban az esetben, ha az adatszolgáltatás illetve a határozat adattartalma eltér az ELMŰ-ÉMÁSZ Ügyfélszolgálati Kft. által vezetett nyilvántartástól, a támogatás nem használható fel. Ez esetben az eltérést az Önkormányzat és az ELMŰ-ÉMÁSZ Ügyfélszolgálati Kft. egyezteti, melynek eredményétől függően használható fel a támogatás összege.

Az Önkormányzat vállalja, hogy a támogatás típusok A) és C) pontja szerint megítélt települési támogatásról tárgyhónapban meghozott támogatást megállapító vagy megszüntető határozat egy másolati példányát, minden tárgyhónapot követő hónap 5. napjáig megküldi az ELMŰ-ÉMÁSZ Ügyfélszolgálati Kft. részére.

Az **ELMŰ-ÉMÁSZ Ügyfélszolgálati Kft. vállalja**, hogy a **támogatás típusok A) pontja szerint** átutalt települési támogatás összegét a jogosult folyószámláján jóváírja. A támogatás összegét a könyvelést követően kiállított számlában (részszámlában) - havonta illetve a számla kibocsátás gyakoriságának megfelelően -, külön soron, a **számla fizetendő összegének** a támogatással való **csökkentése révén érvényesíti**.

Az ELMŰ-ÉMÁSZ Ügyfélszolgálati Kft. vállalja, hogy a **támogatás típusok B) pontja szerint** átutalt települési támogatás összegét a jogosult folyószámláján a támogatást megállapító határozatban foglaltak szerint, **a lejárt esedékességű követelés (hátralék)** kiegyenlítésére, a támogatással való **csökkentése révén érvényesíti**.

* 1. Az Önkormányzat vállalja, hogy egyösszegű támogatás esetén a megítélt támogatás összegét - a támogatást megállapító határozat meghozatalát követően - 15 napon belül átutalja az ELMŰ Nyrt. ING Banknál vezetett 13700016-02287016 számú bankszámlájára. Az Önkormányzat vállalja, hogy egyösszegű támogatás esetén a megítélt támogatás összegét – a támogatást megállapító határozat meghozatalát követően – 15 napon belül átutalja az ELMŰ Nyrt. . ING Banknál vezetett 13700016-02287016 számú bankszámlájára.
  2. Az Önkormányzat vállalja, hogy támogatás típusok B) pontja szerint megítélt településitámogatásról meghozott támogatást megállapító vagy megszüntető határozat egy másolati példányát 15 napon belül megküldi az ELMŰ-ÉMÁSZ Ügyfélszolgálati Kft. részére.
  3. Az ELMŰ-ÉMÁSZ Ügyfélszolgálati Kft. vállalja, hogy az adósságkezelő szakember írásbeli javaslatát figyelembe véve a támogatásban részesülő ügyfél részére legfeljebb 12 hónap (egyedi elbírálás esetén 18 hónap) időtartamú, de minimum 1.500 Ft összegű törlesztő részlet mellett részletfizetést engedélyez.
  4. Az Önkormányzat vállalja, hogy részletekben történő támogatás esetén a megítélt támogatás törlesztő összegét, havonta a részletfizetési megállapodásban rögzített fizetési határidőkre átutalja az ELMŰ Nyrt. ING Banknál vezetett 13700016-02287016 számú bankszámlájára.

A részletfizetési megállapodásban foglaltak nem teljesítése esetén az abban meghatározott jogkövetkezmények alkalmazásának van helye.

Az ELMŰ-ÉMÁSZ Ügyfélszolgálati Kft. vállalja, hogy a **támogatás típusok C) pontja szerint** átutalt települési támogatás összegét a jogosult folyószámláján jóváírja, melyről feltöltő kódot állít elő. A támogatás összege előre fizetős mérő feltöltésére valamint a hátralék csökkentésére is felhasználható a jogszabályban előírt valamint az Üzletszabályzatban rögzített előírások által meghatározott mértékben.

Az ELMŰ-ÉMÁSZ Ügyfélszolgálati Kft. vállalja, hogy az adóssal szemben már folyamatban lévő jogi eljárásokat a hátralékigazolás kiadását követően az adósságkezelő tanácsadó szolgálat írásbeli kérésére - 1-60 napos tartozás esetén max. 30 napig, az aktuális tárgyhavi számlák esedékességi időn belüli folyamatos teljesítése mellett - szünetelteti.

Amennyiben a fogyasztó már kikapcsolási értesítést kapott, a támogató határozatnak a kikapcsolási értesítőben meghatározott első lehetséges kikapcsolási időpont előtti napig be kell érkeznie az ELMŰ-ÉMÁSZ Ügyfélszolgálati Kft. részére.

Továbbá szünetelteti a jogi eljárásokat - az adósságcsökkentő eljárás során figyelembe vett tartozásra - a részletfizetési megállapodás futamideje alatt, az aktuális részletek és tárgyhavi számlák folyamatos esedékességi időn belüli teljesítése esetén.

Ez a megállapodás kizárólag a települési támogatással kapcsolatos szabályozásra vonatkozik, nem terjed ki a védett fogyasztói státuszra és nem keletkeztet védett fogyasztói státuszt sem.

Az Önkormányzat vállalja, hogy a támogatásra jogosultakat tájékoztatja a támogatást megállapító határozatában a megjelölt támogatás típusáról és annak felhasználási módjáról.

A megállapodás határozatlan időre szól.

Mindkét fél jogosult a megállapodást indokolás nélkül 60 napos felmondási határidővel írásban felmondani.

Jelen együttműködési megállapodás az aláírása napján lép hatályba, ezzel egyidejűleg a 2012. december 03. napjával megkötött szerződés hatályát veszti.

Jelen megállapodásban nem szabályozott kérdésekben a Ptk. és a vonatkozó hatályos jogszabályok rendelkezései az irányadók.

Budapest, 2015. …………………………………

………………………….. ………………………….. …………………………..

Budapest Főváros VIII. kerület ELMŰ Nyrt. ELMŰ-ÉMÁSZ Ügyfélszolgálati Kft.

Józsefváros Önkormányzata **Nagy Zoltán** **Mészáros Péter**

**Dr. Kocsis Máté** ügyvezető igazgató ügyvezető igazgató

polgármester **Szalai Sándor Kalmár Zsolt**

osztályvezető ügyvezető igazgató

Fedezet: ……………… címen Budapest, 2015.

Pénzügyileg ellenjegyzem:

…………………………

Páris Gyuláné

pénzügyi ügyosztályvezető

Jogi szempontból ellenjegyzem:

Danada-Rimán Edina

jegyző

nevében és megbízásából

…………………………………

dr. Mészár Erika

aljegyző

**4. sz. melléklet**

*az 1126/2015. (XI.02.) sz. VPB határozat melléklete*

**EGYÜTTMŰKÖDÉSI MEGÁLLAPODÁS**

Amely létrejött egyrészről a **Budapesti Főváros Kormányhivatala** 1056 **Budapest,** Váci utca 62-64., (törzskönyvi azonosító szám: 789235, adószám: 15789233-2-41)

(a továbbiakban **pályázó)** másrészről:

1. **Budapesti Rendőr- főkapitányság**

1139 **Budapest,** Teve utca 4-6.,

1. **Budapest Főváros VIII. kerület Józsefvárosi Önkormányzat**

1082 **Budapest**, Baross utca 63-67.

1. **Budapesti és Agglomerációs Polgárőr Szervezetek Szövetségének**

1145 **Budapest** Laky Adolf utca 36.

a továbbiakban **szakmai együttműködő partnerek -** a továbbiakban együtt **Felek** - között a mai napon és az alábbiak szerint:

1. Felek rögzítik, hogy jelen együttműködési megállapodás aláírásával szakmai együttműködési kötelezettséget vállalnak a Belügyminisztérium által kiírt „Bűnmegelőzési projektek megvalósítására” címűpályázati kiírásra, az általuk közösen kidolgozott, előzetesen egyeztetett és kivitelezhetőnek minősített **„Bűnmegelőzés és áldozatsegítés Budapesten” című** projekt megvalósítására. Ezen megállapodás kifejezi a Felek azon szándékát is, hogy a projekt lezárását követően a jövőben is együttműködnek és az addig elért eredmények további folyamatos fenntartását saját eszközeikkel is biztosítják.
2. A Felek megállapodnak abban, hogy a **Budapesti Főváros Kormányhivatala** pályázóként nyújtja be az **„Bűnmegelőzés és áldozatsegítés Budapesten”** című pályázatot, aki ezzel egyben a pályázati projekt koordinátora és a jóváhagyott, finanszírozott projekt megvalósításának vezetője is lesz.
3. A Felek rögzítik, hogy a pályázati projekt végrehajtásáért, a támogatás felhasználásáért és elszámolásáért minden felelősség a pályázó szervezetet terheli, a külső jogviszonyokban kizárólagosan a pályázó a kötelezettségvállaló vagy szerződő fél.
4. Az együttműködő partnerek kijelentik, hogy a pályázatban meghatározott célokkal egyet értenek, azok megvalósításában, a pályázatban foglalt cselekvési-, támogatott pénzügyi ütemtervnek és költségvetésnek megfelelően részt vállalnak. Továbbá kijelentik, hogy a projekt megvalósítása során a pályázatukban vállalt feladataikat a legjobb tudásuknak megfelelően hajtják végre.
5. Az együttműködő partnerek tudomásul veszik, hogy a pályázó jelen megállapodást az érintett együttműködő irányában egyoldalúan jogosult írásban felmondani, amennyiben az együttműködő partner akár szakmai szempontból, akár a teljesítési határidő be nem tartásával a projekt megvalósulását veszélyezteti.
6. Az együttműködő partnerek tudomásul veszik, hogy a támogatás összege NEM használható fel tárgyi eszköz (pl. gép, berendezés) részükre történő beszerzésére.
7. A Felek tudomásul veszik, hogy a támogatott projektet 2015. december 1. és 2016. február 28. között meg kell kezdeni és 2016. május 15-ig be kell fejezni.
8. A Felek tudomásul veszik, hogy a támogatás rendelkezésre bocsátása előleg formájában történik, de csak a pályázó nevére és székhely címére szóló, a támogatási jognyilatkozatban megnevezett projektidőszak ideje alatt kiállított, ténylegesen felmerült költségeket tartalmazó számviteli bizonylat kerülhet elszámolásra.
9. A Felek biztosítják annak feltételeit, hogy a Közigazgatási és Igazságügyi Hivatal, mint a pályázati kiírás kezelőszerve, illetve a támogatás jogszerű felhasználásának ellenőrzésére jogszabály alapján felhatalmazott szerv (különösen a Belügyminisztérium, az Állami Számvevőszék és a Kormányzati Ellenőrzési Hivatal) a támogatási időszak alatt és azt követően a támogatás felhasználását az elszámolási határidőtől számított 5 évig ellenőrizze. Ennek érdekében a támogatással kapcsolatos minden szerződést, számlát, bizonylatot és más okiratot a támogatási döntés meghozatala napjától számított 10 évig kötelesek megőrizni és lehetővé tenni, hogy az ellenőrzésre jogosult szervezet azokba betekintsen, az ellenőrzés érdekében a jogszabályban meghatározott ellenőrzési szervek képviselőit ellenőrzési munkájukban a helyszínen is – a megfelelő dokumentumok, számlák, a projekt megvalósítását igazoló okmányok, bizonylatok rendelkezésre bocsátásával, illetve a fizikai teljesítés vizsgálatában – segítik.
10. Az együttműködő partnerek tudomásul veszik, hogy a pályázónak részletes szakmai beszámolót és pénzügyi elszámolást kell készíteni a projekt megvalósításának tényleges tevékenységeiről és költségeiről. Ehhez a saját részfeladataik végrehajtásáról számára határidőre beszámolót készítenek. A szakmai és pénzügyi beszámoló elkészítésének végső határideje a projekt támogatási szerződésben rögzített tervezett *befejezését követő 20. nap, de legkésőbb* ***2016. június 5****.*
11. A Felek tudomásul veszik, hogy a projekt szakmai ellenőrzése a projekt megvalósítása alatt folyamatos.
12. Felek tudomásul veszik, hogy amennyiben olyan, a támogatás nem szabályszerű felhasználását valószínűsítő tény, információ merül fel, melyről csak helyszíni ellenőrzés keretében állapítható meg annak valóságtartalma – soron kívüli helyszíni ellenőrzésre kerülhet sor. A helyszíni ellenőrzésről jegyzőkönyv készül.
13. A Felek rögzítik, hogy az egymás közötti (jog)vitákat elsősorban tárgyalásos úton rendezik.

***A Felek közötti felelősség- és munkamegosztás***

**1 A pályázó projektben vállalt feladatai:**

* Szakmai program tervezetének elkészítése és az együttműködő partnerekkel való egyeztetése
* A szakmai programok megszervezése és lebonyolítása
* A megvalósításhoz szükséges szolgáltatók megkeresése, a megrendelések lebonyolítása, szerződések megkötése
* A megvalósításhoz szükséges eszközök beszerzése
* Számlák kezelése, rendezése, helyességük ellenőrzése
* Pénzügyi lebonyolítás és az erre vonatkozó beszámoló elkészítése
* Adminisztratív tevékenyég ellátása
* Kiadványok elkészítésének megszervezése
* Képzések, oktatások tartása, illetve a szakelőadókról, trénerekről való gondoskodás
* Média megjelenésről való gondoskodás
* Szakmai beszámoló elkészítése

**2 Az együttműködő partnerek projektben vállalt feladatai:**

1. **2.1 Budapesti Rendőr- főkapitányság**

* Folyamatos kapcsolatot tart a pályázóval,
* Részt vesz a projekt szakmai programjának kialakításában, véleményezi a tervezetet és javaslataival, részvételével közreműködik a megvalósításában
* Saját területi tapasztalatait megosztja a projekt együttműködő partnereivel
* Munkatársai útján részt vesz a területét érintő rendezvényeken
* Közreműködik a projekt eredményes megvalósításában

**2.2 Budapest Főváros VIII. kerület Józsefvárosi Önkormányzat**

* Folyamatos kapcsolatot tart a pályázóval,
* Részt vesz a projekt szakmai programjának kialakításában, véleményezi a tervezetet és javaslataival, részvételével közreműködik a megvalósításában
* Saját területi tapasztalatait megosztja a projekt együttműködő partnereivel
* Munkatársai útján részt vesz a területét érintő rendezvényeken

**2.3 Budapesti és Agglomerációs Polgárőr Szervezetek Szövetségének**

* Folyamatos kapcsolatot tart a pályázóval,
* Részt vesz a projekt szakmai programjának kialakításában, véleményezi a tervezetet és javaslataival, részvételével közreműködik a megvalósításában
* Saját területi tapasztalatait megosztja a projekt együttműködő partnereivel
* Munkatársai útján részt vesz a területét érintő rendezvényeken

A Felek a jelen megállapodásban foglalt feltételekkel egyetértenek, azokat elfogadják, és a megállapodást, mint akaratukkal mindenben megegyezőt, jóváhagyólag, cégszerűen írják alá.

Budapest, 2015. október „……”.

**dr. György István**

**kormánymegbízott**

**Budapest Főváros Kormányhivatala**

**jogi ellenjegyzés:**

|  |  |  |  |  |
| --- | --- | --- | --- | --- |
| **Együttműködő partnerek képviselői** | | | | |
| **Szervezet neve** | **Szervezet hivatalos képviselője** | | | **Szervezet hivatalos képviselőjének aláírása** |
| Budapesti Rendőr-főkapitányság | | Bucsek Gábor r. dandártábornok, rendőrségi főtanácsos  Budapest rendőrfőkapitánya | ----------------------------- | | |
| Budapest Főváros VIII. kerület Józsefvárosi Önkormányzat | | dr. Kocsis Máté  polgármester | ---------------------------- | | |
| Budapesti és Agglomerációs Polgárőr Szervezetek Szövetségének | | Kardos Pál elnök | --------------------------- | | |